Diari Oficial de la Generalitat Valenciana


Sumari del DOGV 8921, del 07-10-2020 (2020/8214)

RESOLUCIÓ de 5 d'octubre de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2020, destinades a ajuntaments i mancomunitats de la Comunitat Valenciana i entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, la revaloració dels llocs de la memòria i la retirada dels vestigis relatius a la Guerra Civil i la fi de la dictadura, en l'àmbit de la Comunitat Valenciana, en el marc de l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica, i la Resolució de 3 de juliol de 2020, de la Conselleria de Participació, Transparència, Cooperació i Qualitat Democràtica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8921

Data del DOGV
:   07-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8214


Data del document
:   05-10-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 5 d'octubre de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2020, destinades a ajuntaments i mancomunitats de la Comunitat Valenciana i entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, la revaloració dels llocs de la memòria i la retirada dels vestigis relatius a la Guerra Civil i la fi de la dictadura, en l'àmbit de la Comunitat Valenciana, en el marc de l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica, i la Resolució de 3 de juliol de 2020, de la Conselleria de Participació, Transparència, Cooperació i Qualitat Democràtica. [2020/8214]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica (DOGV 8829, 08.06.2020), en relació amb la Resolució de 3 de juliol de 2020, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2020 (DOGV 8853, 09.07.2020), es resol aquesta convocatòria sobre la base dels següents:  
  
Antecedents de fet  
Primer. En l'Ordre 1/2020, de 2 de juny, de la Conselleria de Participació, Transparència, Cooperació i Qualitat Democràtica (d'ara en avant, l'ordre), es van aprovar les bases reguladores de la concessió de subvencions destinades a projectes i iniciatives en matèria de memòria històrica i democràtica valenciana.  
En el marc establit per aquestes bases reguladores, a través de la Resolució de 3 de juliol de 2020, de la Conselleria de Participació, Transparència, Cooperació i Qualitat Democràtica, es va convocar la concessió d'aquestes subvencions per a l'exercici 2020, que correspon a la línia 2 de les bases reguladores.  
Segon. De conformitat amb el resolc sisé de la resolució de convocatòria esmentada, el termini de presentació de sol·licituds finalitzava el 10 d'agost de 2020. Com a resultat de tot això, el nombre total de sol·licituds presentades ha sigut de 57.  
Dels expedients incoats a partir de les sol·licituds presentades, hi ha dues entitats que passen a la línia 1 de l'Ordre 1/2020, de 2 de juny, en concret, els números JRSDAJ/2020/06 i JRSDAJ/2020/07 que corresponen a la Comissió Espanyola d'Ajuda al Refugiat i a la Fundació d'Estudis d'Iniciatives Sociolaborals, en ambdues sol·licituds per correspondre l'objecte de la subvenció a l'esmentada línia i estar presentades en el termini d'aquesta, sent-ne tota la documentació traslladada per a la seua tramitació.  
D'altra part, l'Ajuntament d'Elda, que inicialment havia presentat dues sol·licituds a tràmit, ha realitzat el desistiment de l'expedient JRSDAJ/2020/23, per la qual cosa únicament continua a tràmit la sol·licitud número JRSDAJ/2020/18.  
Tercer. Vistes les sol·licituds presentades, es van efectuar tràmits d'audiència amb caràcter previ a la inadmissió a tràmit de tres sol·licituds ja que, en vista de la descripció del projecte, l'objecte, les activitats i els objectius assenyalats en els programes presentats, es considerava que les actuacions per a les quals se sol·liciten les ajudes no estaven ajustades a l'exigit en l'article 1 de l'esmentada ordre. En aqueix tràmit d'audiència, únicament ha presentat al·legacions dins del termini establit i en la forma escaient l'Ajuntament d'Argelita (expedient JRSDAJ/2020/55), les quals han sigut acceptades.  
Quart. Així mateix, es van efectuar els corresponents requeriments perquè les entitats pogueren esmenar-les o millorar-les, i se'ls va advertir expressament que, de no esmenar la falta o no presentar tota la documentació exigida en el termini legalment concedit, es consideraria que havien desistit de les seues peticions.  
Cinqué. La comissió de valoració prevista en l'article 6 de l'Ordre es va reunir en data 1 octubre de 2020, per a avaluar les sol·licituds admeses a tràmit d'acord amb els criteris objectius d'atorgament continguts en l'article 7 de l'ordre i assignar les quanties individualitzades de subvenció, segons el que es disposa en l'article 8 de l'ordre.  
El procediment seguit per l'òrgan col·legiat queda recollit en l'acta de la sessió indicada, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Sisé. L'òrgan instructor ha emés un informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i també amb els articles 1 i 3 del Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, en relació amb l'article 155 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, tot això, en concordança amb el que es disposa en l'article 9 de l'Ordre 1/2020, l'òrgan competent per a resoldre la concessió de les subvencions convocades és la consellera de Participació, Transparència, Cooperació i Qualitat Democràtica.  
II. De conformitat amb l'apartat 1 de l'article 5 de l'ordre, la direcció general competent en matèria de memòria democràtica s'ha encarregat d'ordenar i instruir el procediment, i ha acordat totes les actuacions necessàries per a la determinació, coneixement i comprovació de les dades en virtut de les quals és procedent adoptar la resolució pertinent.  
III. La Llei 10/2019, de 27 de desembre, de pressupostos de la Generalitat per a l'exercici 2020, preveu, dins de l'aplicació 88.63.25.575.19.6 (programa denominat «Qualitat democràtica»), la línia pressupostària S8335000, destinada a finançar els ajuntaments, mancomunitats, entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, amb la revaloració dels llocs de la memòria i la retirada dels vestigis relatius a la Guerra Civil i a la dictadura, amb un import màxim global de 450.000,00 - (quatre-cents cinquanta mil euros).  
IV. La comissió de valoració, de conformitat amb els articles 6 i 9 de l'ordre, va acordar en data 1 d'octubre de 2020, per unanimitat de les persones assistents, elevar una proposta motivada de resolució en els termes que figuren en l'acta de la sessió indicada, la qual s'incorpora a l'expedient de tramitació i se n'assumeix el contingut en la seua integritat.  
  
En virtut de tot l'anterior i tota altra normativa que resulte de pertinent aplicació, resolc:  
  
Primer  
Inadmetre a tràmit les sol·licituds formulades per les entitats que s'assenyalen en l'annex I, ja que les actuacions per a les quals se sol·liciten les ajudes no s'ajusten a l'exigit en l'article 1 de l'ordre.  
  
  
Segon  
Considerar que ha desistit de la seua sol·licitud l'entitat inclosa en l'annex II, ja que aquesta ha desistit expressament.  
  
Tercer  
Concedir a les entitats que figuren en l'annex III les puntuacions que en aquest s'indiquen per aplicació dels criteris objectius d'atorgament previstos en els articles 7 i 8 de l'ordre, en relació amb els resolc nové i desé de la resolució de convocatòria, així com els imports econòmics que també s'assenyalen en aquest annex, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la comissió de valoració i amb càrrec a la línia pressupostària S8335000, destinada, dins de l'aplicació 17.90.61.871.71 (programa denominat «Qualitat democràtica»), a finançar, en el marc de la Llei 10/2019, de 27 de desembre, de pressupostos de la Generalitat per a l'exercici 2020, la concessió de subvencions destinades a finançar els ajuntaments, mancomunitats, entitats i associacions sense ànim de lucre de la Comunitat Valenciana, per a la realització d'actuacions relacionades amb la memòria històrica i democràtica valenciana, amb la revaloració dels llocs de la memòria i la retirada dels vestigis relatius a la Guerra Civil i a la dictadura, amb un import màxim global de 450.000,00 - (quatre-cents cinquanta mil euros).  
  
Les entitats beneficiàries hauran de complir les obligacions previstes en l'article 4 de la Resolució de 3 de juliol de 2020, interpretat en connexió amb la resta de l'Ordre 1/2020, de 2 de juny de 2020, de la Conselleria de Participació, Transparència, Cooperació i Qualitat Democràtica, amb especial atenció a l'obligació de respectar el termini màxim de justificació de la subvenció rebuda, que venç, d'acord amb el resolc dotzé de l'última resolució esmentada, el 16 de novembre de 2020.  
Atenent el que es preveu en l'article 12 de l'ordre, la direcció general competent en matèria de memòria democràtica, aplicarà el pla de control elaborat a aquest efecte en els termes establits en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
D'acord amb la resolució de convocatòria, i també amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, caldrà interposar els recursos següents:  
  
a) Un recurs potestatiu de reposició en el termini d'un mes davant de la persona titular de la conselleria amb competències en matèria de responsabilitat social.  
b) O bé, directament, un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats interessades puguen interposar-hi qualsevol altre recurs que estimen pertinent.  
  
València, 5 d'octubre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.